Ροδόλφος Μορώνης

Ο Ροδόλφος Μορώνης (1943 - 4 Ιουνίου 2019) ήταν Έλληνας δημοσιογράφος και συγγραφέας.

 Βιογραφικά στοιχεία 

Γεννήθηκε το 1943 στην Αθήνα και σπούδασε στο Πάντειο Πανεπιστήμιο. Εργάστηκε ως δημοσιογράφος σε εφημερίδες («Μεσημβρινή», «Τα Νέα», «Βραδυνή») ενώ κατά καιρούς έχει αναλάβει διευθυντικές θέσεις σε τηλεοπτικά κανάλια. Υπήρξε συντονιστής ειδήσεων στην Eurovision, Γενικός Διευθυντής της ΕΤ-1  (1989 - 1990), μέλοςΒιογραφικό Μορώνη , από την ιστοσελίδα της Εθνικής Επιτροπής Τηλεπικοινωνιών & Ταχυδρομείων του ΕΣΡ (2002 - 2005), καθώς και  αναπληρωτήςΝέος αναπληρωτής διευθύνων σύμβουλος , από την ιστοσελίδα star.gr  διευθύνων σύμβουλος της ΝΕΡΙΤ (20/5/2014 - 11/9/2014). Πρόεδρος του Ινστιτούτου Οπτικοακουστικών Μέσων -ΙΟΜ (2005-2011) και Πρόεδρος του European Audiovisual Observatory (2010).

Την περίοδο 1995 - 2000 δίδαξε τηλεοπτική δημοσιογραφία στο Πάντειο Πανεπιστήμιο.

Τον Αύγουστο-Σεπτέμβριο του 2007 κατά την προεκλογική περίοδο ανέλαβε υπουργός ΕπικρατείαςΚυβέρνηση Καραμανλή, από την ιστοσελίδα της Γενικής Γραμματείας Κυβέρνησης στην κυβέρνηση Καραμανλή, ενώ στις 28 Αυγούστου 2015, κατά τον διορισμό της υπηρεσιακής κυβέρνησης Βασιλικής Θάνου από τον Πρόεδρο της Ελληνικής Δημοκρατίας Προκόπη Παυλόπουλο, ανέλαβε τη θέση του κυβερνητικού εκπροσώπου και του υφυπουργού παρά τω Πρωθυπουργώ, μέχρι τη διενέργεια εκλογών στις 20 Σεπτεμβρίου 2015.

Το 2019 διετέλεσε αντιπρόεδρος του Εθνικού Συμβουλίου Ραδιοτηλεόρασης.

Είχε συγγράψει δύο βιβλία και είχε μεταφράσει θεατρικά έργα, («Πινγκ Πονγκ» του Αρτύρ Ανταμώφ, «Ένας άνθρωπος για όλες τις εποχές» του Ρόμπερτ Μπολτ, «Μιλούσαμε για τριαντάφυλλα» του Φρανκ Γκιλρόυ).

 Παραπομπές 

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες υπουργοί Επικρατείας
Κατηγορία:Έλληνες συγγραφείς του 20ού αιώνα
Κατηγορία:Κυβερνητικοί Εκπρόσωποι (Ελλάδα)
Κατηγορία:Έλληνες υφυπουργοί παρά τω Πρωθυπουργώ